Úradný vestník L 042 , 14/02/1989 S. 0019 - 0020



Nariadenie Komisie (EHS) č. 358/89 z 13. februára 1989, ktorým sa znovu zavádzajú preferenčné clá pri dovoze veľkokvetých ruží pochádzajúcich z Maroka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 4088/87 z 21. decembra 1987 o určení podmienok na uplatňovanie preferenčných ciel pri dovozoch určitých kvetín pochádzajúcich z Cypru, Izraela, Jordánska a Maroka [1], naposledy zmenené a doplnené nariadením (EHS) č. 3551/88 [2], najmä na jeho článok 5 ods. 2 písm. b), keďže nariadenie (EHS) č. 4088/87 určuje podmienky na uplatňovanie preferenčného cla na veľkokveté ruže, malokveté ruže, jednokveté (Standard) klinčeky a mnohokveté (Spray) klinčeky v rámci limitu tarifných kvót každoročne otváraných pre dovoz čerstvých rezaných kvetov do spoločenstva; keďže nariadenia Rady (EHS) č. 3005/88 [3], (EHS) č. 3175/88 [4], (EHS) č. 3552/88 [5] a (EHS) č. 4078/88 [6] otvárajú a ustanovujú spravovanie tarifných kvót spoločenstva pre čerstvé rezané kvety a kvetinové puky, pochádzajúce z Cypru, Jordánska, Maroka a Izraela; keďže článok 2 ods. 3 nariadenia (EHS) c. 4088/87 ustanovuje, že sa znovu zavedú preferenčné clá za určitý produkt určitého pôvodu, ak ceny dovezeného produktu (bez odpočítania plnej sadzby cla) sú, najmenej pre 70 % množstva, pre ktoré sú ceny k dispozícii na reprezentatívnych dovozných trhoch spoločenstva, najmenej 85 % z výrobnej ceny producentov spoločenstva za obdobie počítané od skutočného dátumu pozastavenia aktuálneho preferenčného cla, - dvoch po sebe nasledujúcich dní obchodovania na trhu, po pozastavení podľa článku 2 ods. 2 písm. a) uvedeného nariadenia, - troch po sebe nasledujúcich dní obchodovania na trhu, po pozastavení podľa článku 2 ods. 2 písm. b) uvedeného nariadenia; keďže nariadenie Komisie (EHS) č. 3557/88 [7] stanovilo ceny producentov spoločenstva pre klinčeky a ruže pri uplatňovaní opatrení pri dovoze z príslušných krajín; keďže nariadenie Komisie (EHS) č. 700/88 [8], naposledy zmenené a doplnené nariadením (EHS) č. 3556/88 [9], ustanovuje podrobné pravidlá na uplatňovanie týchto opatrení; keďže, aby sa umožnilo účinkovanie dovozných opatrení normálnym spôsobom, dovozné ceny by sa mali vypočítať pomocou - prepočítavacieho koeficientu na základe strednej parity vynásobenej opravným faktorom ustanoveným v poslednom pododseku článku 3 ods. 1 nariadenia Rady (EHS) č. 1676/85 [10], ktoré bolo naposledy zmenené a doplnené nariadením (EHS) č. 1636/87 [11] - prepočítavacieho koeficientu na základe aritmetického priemeru okamžitých výmenných kurzov z meny, ktorá bola zaznamenaná v danom období vo vzťahu k menám spoločenstva uvedeným v predchádzajúcej zarážke a z vyššie uvedeného koeficientu; keďže preferenčné clo pre veľkokveté ruže pochádzajúce z Maroka stanovené nariadením (EHS) č. 3552/88 sa pozastavilo nariadením Komisie (EHS) č. 53/89 [12]; keďže na základe cenových záznamov urobených tak, ako je stanovené v nariadeniach (EHS) č. 4088/87 a (EHS) č. 700/88, musí z toho vyplývať záver, že požiadavka na opätovné zavedenie preferenčného cla ustanoveného v prvej zarážke článku 2 ods. 3 nariadenia (EHS) č. 4088/87 je splnená pre veľkokveté ruže pochádzajúce z Maroka; keďže preferenčné clo by sa malo opätovne zaviesť, PRIJALA TOTO NARIADENIE: Článok 1 Pre dovozy veľkokvetých ruží (kód KN ex06031051) pochádzajúcich z Maroka sa znovu zavádza preferenčné clo ustanovené nariadením (EHS) č. 3552/88 s účinnosťou od 14. februára 1989. Článok 2 Toto nariadenie nadobúda účinnosť 14. februára 1989. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 13. februára 1989 Za Komisiu Ray Mac Sharry člen Komisie [1] Ú. v. ES L 382, 31.12.1987, s. 22. [2] Ú. v. ES L 311, 17.11.1988, s. 1. [3] Ú. v. ES L 271, 1.10.1988, s. 7. [4] Ú. v. ES L 283, 18.10.1988, s. 1. [5] Ú. v. ES L 311, 17.11.1988, s. 2. [6] Ú. v. ES L 359, 28.12.1988, s. 8. [7] Ú. v. ES L 311, 17.11.1988, s. 9. [8] Ú. v. ES L 72, 18.3.1988, s. 16. [9] Ú. v. ES L 311, 17.11.1988, s. 8. [10] Ú. v. ES L 164, 24.6.1985, s. 1. [11] Ú. v. ES L 153, 13.6.1987, s. 1. [12] Ú. v. ES L 9, 12.1.1989, s. 19. --------------------------------------------------